
ACT DE CONSTATARE
Nr. 02/320
mun. Chișinău




                                                           08 octombrie 2015
Comisia Națională de Integritate, în componenta președintelui Anatolie Donciu, a membrilor Dumitru Prijmireanu, Leonid Morari şi Vera Lupu, adoptă prezentul act de constatare.

Examinând sesizarea anonimă nr. An-135/2015 din 23.09.2015 referitor la eventuala încălcare a regimului juridic al declarării veniturilor şi proprietăţii de către dl Grigore Prisăcaru, şef adjunct al Direcţiei Alimentare cu Apă şi de Canalizare în cadrul  Agenţiei  „Apele Moldovei”, s-a stabilit următoarele: potrivit informaţiei din sesizare dl Grigore Prisăcaru, fiind funcţionar public, nu a prezentat declaraţii referitor la salariul de funcţionar public, adausuri la salariu, pensie, maşină, apartament, vilă. În acest context, remarcăm că a fost identificată declaraţia cu privire la venituri şi proprietate pentru anul 2014 a dlui Grigore Prisăcaru, depusă la 17.03.2015

Totodată, menţionăm că sesizarea vizată nu este semnată de vreo persoană şi în aceasta n-au fost indicate careva date personale, fapt care atestă că sesizarea în cauză este anonimă. Conform prevederilor pct. 40 al Regulamentului Comisiei Naţionale de Integritate, aprobat prin Legea nr. 180 din 19.12.2011: „Sesizarea formulată de persoana fizică sau juridică trebuie să fie semnată şi datată, trebuie să indice datele şi informaţiile pe care se întemeiază, precum şi sursele de unde acestea pot fi solicitate”. Totodată, pct. 41 al Regulamentului vizat stabileşte că: „Neîndeplinirea condiţiilor menţionate la pct. 40 conduc la clasarea sesizării prin întocmirea actului de constatare respectiv”. 

În această ordine de idei, alin. (1) art. 10 din Legea cu privire la petiţionare nr. 190-XIII din 09.07.1994 prevede aceleaşi exigenţe referitor la petiţiile anonime, specificînd că „Petiţiile trebuie să fie semnate de autor, indicîndu-se numele, prenumele şi domiciliul”.

Conform alin. (2) art. 10 din Legea cu privire la petiţionare „Petiţiile ce nu întrunesc condiţiile prevăzute la alin. (1) se consideră anonime şi nu se examinează”. 

În temeiul prevederilor pct. pct. 28, 29, 40, 41, ale Regulamentului Comisiei Naţionale de Integritate, aprobat prin Legea nr.180 din 19.12.2011, Comisia

DISPUNE:

1. Clasarea sesizării nr. An-135/2015 din 23.09.2015 din motivul neîntrunirii condițiilor stabilite în Regulamentul Comisiei Naționale de Integritate, aprobat prin Legea nr. 180 din 19.12.2011.
Președintele

